b'\n_START_ARTICLE_\nGr\xc3\xa9tar Steinsson\n_START_SECTION_\nUra\n_START_PARAGRAPH_\nGr\xc3\xa9tar aloitti uransa paikallisseura KS Siglufj\xc3\xb6r\xc3\xb0urissa, josta h\xc3\xa4n my\xc3\xb6hemmin siirtyi p\xc3\xa4\xc3\xa4sarjaseura \xc3\x8d\xc3\xber\xc3\xb3ttabandalag Akranessiin. H\xc3\xa4n pelasi seurassa viisi vuotta, kunnes siirtyi sveitsil\xc3\xa4iseen Young Boysiin._NEWLINE_Vuonna 2006 Gr\xc3\xa9tar siirtyi Eredivisiess\xc3\xa4 pelaavan AZ Alkmaarin riveihin. Hein\xc3\xa4kuussa 2007 Steinsson oli siirtym\xc3\xa4ss\xc3\xa4 Middlesbroughiin, mutta siirto kariutui viime hetkill\xc3\xa4. H\xc3\xa4n pelasi AZ:ss\xc3\xa4 yhteens\xc3\xa4 61 liigaottelua, joissa h\xc3\xa4n viimeisteli seitsem\xc3\xa4n maalia._NEWLINE_Tammikuussa 2008 Gr\xc3\xa9tar teki 3,5 miljoonan punnan arvoisen sopimuksen Englannin valioliigassa pelaavan Bolton Wanderersin kanssa. H\xc3\xa4n debytoi seurassa kolme p\xc3\xa4iv\xc3\xa4\xc3\xa4 siirron j\xc3\xa4lkeen Newcastlea vastaan. H\xc3\xa4n teki ensimm\xc3\xa4isen maalinsa Boltonissa helmikuussa 2008 Stoke City\xc3\xa4 vastaan. Toisella Bolton-kaudellaan 2008\xe2\x80\x932009 Gr\xc3\xa9tar sai paljon vastuuta pelaten yht\xc3\xa4 vaille kaikissa liigaotteluissa. Seuraavalla kaudella h\xc3\xa4n sai v\xc3\xa4hemm\xc3\xa4n vastuuta pelaten 28 ottelussa._NEWLINE_Gr\xc3\xa9tar kuuluu my\xc3\xb6s Islannin maajoukkueen vakiorinkiin. H\xc3\xa4n debytoi maajoukkueessa maaliskuussa 2002 Brasiliaa vastaan. H\xc3\xa4n on edustanut my\xc3\xb6s maan nuorisomaajoukkueita.'